
Θέμα  : “Ανάκληση Αντιδημάρχου.”                                       

ΑΠΟΦΑΣΗ

Ο  ΔΗΜΑΡΧΟΣ    ΙΣΤΙΑΙΑΣ – ΑΙΔΗΨΟΥ

Έχοντας υπόψη του:

  Έχοντας υπόψη:

1) Τις διατάξεις των άρθρων 58, 59 και 61 του Ν. 3852/2010.

2) Την υπ’ αριθ. 2/1522/30.01.2013 απόφαση Δημάρχου, περί ορισμού Αντιδημάρχων Δήμου Ιστιαίας-Αιδηψού  - μεταβίβαση αρμοδιοτήτων και την ανάγκη τροποποίησης αυτής.
ΑΠΟΦΑΣΙΖΟΥΜΕ

Α. Τροποποιούμε την υπ’ αριθ. 2/1522/30.01.2013 απόφασή μας (ΑΔΑ: ΒΕΥΗΩΕ7-ΘΛΝ) με την αφαίρεση συνολικά της περίπτωσης Δ, που αφορά τον ορισμό ως Αντιδημάρχου της Δημοτικής Συμβούλου της πλειοψηφίας κ. Μαρίας Μακρή του Σταύρου.
Β. Ανακαλούμε τη Δημοτική Σύμβουλο της πλειοψηφίας κ. Μαρία Μακρή του Σταύρου από τη θέση της Αντιδημάρχου Ιστιαίας-Αιδηψού και την απαλλάσσουμε από την άσκηση των καθ’ ύλην και κατά τόπο αρμοδιοτήτων της, πριν τη λήξη της θητείας της, διότι κατά το τελευταίο διάστημα, δεν υφίσταται αρμονική συνεργασία με το Δήμαρχο (τον οποίο κατά Νόμο οφείλει να επικουρεί στο έργο του), με αποτέλεσμα να ενεργεί επιπλέον καθ’ υπέρβαση αρμοδιοτήτων και με τη συμπεριφορά της να δημιουργεί προβλήματα και δυσλειτουργίες στο Δήμο και στις επιλογές της Διοίκησης.

Η απόφαση αυτή να αναρτηθεί στην ιστοσελίδα του Δήμου και να δημοσιευθεί  σε μία τουλάχιστο εφημερίδα του νομού.
	Ο  ΔΗΜΑΡΧΟΣ  ΙΣΤΙΑΙΑΣ-ΑΙΔΗΨΟΥ

	

	ΧΡΙΣΤΟΦΗΣ  ΖΑΧΟΣ

	


    ΚΟΙΝΟΠΟΙΕΙΤΑΙ:

1. ΑΠΟΚ.ΔΙΟΙΚΗΣΗ ΘΕΣ.-ΣΤ.ΕΛΛΑΔΑΣ

ΤΜΗΜΑ ΔΙΟΙΚ/ΚΟΥ-ΟΙΚ/ΚΟΥ Ν.ΕΥΒΟΙΑΣ

2. κα ΜΑΚΡΗ ΜΑΡΙΑ (με αποδεικτικό επίδοσης)
